./data/phi0914/phi00132/phi0914.phi00132.perseus-lat1.xml
Titus Livius (Livy)
Quinctium ita habito dilectu, ut eos fere  legeret, qui in Hispania aut Africa meruissent, spectatae virtutis       milites, properantem in provinciam prodigia nuntiata atque eorum procuratio       Romae tenuerunt   de caelo tacta erant via       publica Veis, forum et aedes Iovis Lanuvi, Herculis aedes Ardeae, Capuae murus       et turres et aedes, quae alba dicitur;  caelum       ardere visum erat Arreti; terra Velitris trium iugerum spatio caverna ingenti       desederat; Suessae Auruncae nuntiabant agnum cum duobus capitibus natum et       Sinuessae porcum cum humano capite   eorum prodigiorum causa supplicatio unum diem habita, et       consules rebus divinis operam dederunt placatisque diis in provincias profecti       sunt, Aelius cum Helvio praetore in Galliam;        exercitumque ab L Lentulo acceptum, quem dimittere debebat, praetori tradidit, ipse novis       legionibus, quas secum adduxerat, bellum gesturus  neque memorabilis rei       quicquam gessit